wickkiey/tamil-wikipedia-markdown huggingface dataset:
# வைர் சட்டமன்றத் தொகுதி


**வைர் சட்டமன்றத் தொகுதி** *(Weir Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரத்பூர் மாவட்டத்தில் அமைந்துள்ளது. வைர், பரத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | உசா | இந்திய தேசிய காங்கிரசு</br> |  |
| 1977 | இராம்ஜி லால் | பாரதிய ஜனதா கட்சி</br> |  |
| 1980 | சாந்தி | இந்திய தேசிய காங்கிரசு (இ) |  |
| 1985 | சகன்னாத் பகதியா | rowspan=2 | இந்திய தேசிய காங்கிரசு</br> |
| 1990 | இராம் பிரசாத் |  |  |
| 1993 | இரெவ்டி பிரசாத் | பாரதிய ஜனதா கட்சி</br> |  |
| 1998 | சாந்தி பகதியா | rowspan=2 | இந்திய தேசிய காங்கிரசு</br> |
| 2003 | சகன்னாத் பகதியா |  |  |
| 2008 | பகதூர் சிங் | rowspan=2 | பாரதிய ஜனதா கட்சி</br> |
| 2013 |  |  |  |
| 2018 | பசன் லால் சாத் | இந்திய தேசிய காங்கிரசு</br> |  |
| 2023 | பகதூர் சிங் | பாரதிய ஜனதா கட்சி</br> |  |

## தேர்தல் முடிவுகள்
### 2023
# பொட்டாசியம் முப்புளோரோமெத்தேன்சல்போனேட்டு



**பொட்டாசியம் முப்புளோரோமெத்தேன்சல்போனேட்டு** (*Potassium trifluoromethanesulfonate*) என்பது CF<sub>3</sub>KO<sub>3</sub>S என்ற மூலக்கூற்று வாய்ப்பாட்டால் விவரிக்கப்படும் வேதியியல் சேர்மமாகும். முப்புளோரோமெத்தேன்சல்போனிக் அமிலத்தின் பொட்டாசியம் உப்பாக இச்சேர்மம் வகைப்படுத்தப்படுகிறது.  

## தயாரிப்பு
பொட்டாசியம் கார்பனேட்டுடன் முப்புளோரோமெத்தேன்சல்போனிக் அமிலத்தின் சூடான நீரிய கரைசலை சேர்த்து நடுநிலையாக்குவதன் மூலம் பொட்டாசியம் முப்புளோரோமெத்தேன்சல்போனேட்டு சேர்மத்தை தயாரிக்கலாம்.  

## இயற்பியல் பண்புகள்
பொட்டாசியம் முப்புளோரோமெத்தேன்சல்போனேட்டு தண்ணீரில் கரையும்.  

## பயன்கள்
குவானைன்-குவாட்ரூப்ளக்சு கலப்பினப் பொருட்களை உருவாக்குவதில் பொட்டாசியம் முப்புளோரோமெத்தேன்சல்போனேட்டு ஒரு வினையாக்கியாகப் பயன்படுத்தப்படுகிறது. கூடுதலாக, எத்திலீன் டையமீனில் தங்க எதிர்மின் அயனிகளின் இருப்பை நிருபிப்பதற்கான சான்றுகளை வழங்கும் மின்வேதியியல் ஆய்வுகளின் போது இது ஒரு துணை மின்பகுளியாகச் செயல்படுகிறது.
# கொம்மாரெட்டி சுரேந்தர் ரெட்டி



**கொம்மாரெட்டி சுரேந்தர் ரெட்டி** (*Kommareddy Surender Reddy*) இந்தியாவின் தெலுங்கானா மாநிலத்தைச் சேர்ந்த ஓர் அரசியல்வாதியாவார்.தெலுங்கு தேசம் கட்சியைச் சேர்ந்த இவர் ஆந்திரப் பிரதேச சட்டமன்றத்தின் சட்டமன்ற உறுப்பினராகவும் இருந்தார். ஆந்திரப் பிரதேச அரசின் அமைச்சராகவும் இருந்தார்.  

1985 ஆம் ஆண்டு மேட்சல் சட்டமன்றத் தொகுதியிலிருந்து ஆந்திரப் பிரதேச சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார். பின்னர், ஆந்திரப் பிரதேச அரசின் வனத்துறை அமைச்சராக நியமிக்கப்பட்டார்.  

2020 ஆம் ஆண்டு பிப்ரவரி மாதம் 2 ஆம் தேதியன்று கொம்மாரெட்டி சுரேந்தர் ரெட்டி காலமானார்.
# வார்ப்புரு:பன்னிரெண்டாவது சட்டமன்ற உறுப்பினர்கள்

<noinclude>  

## பயன்பாடு
Tamil Nadu Legislative Assembly "WHO'S WHO Twelfth Assembly 2001|பக்கம்=FOO}}  
Tamil Nadu Legislative Assembly "WHO'S WHO Twelfth Assembly 2001=FOO–FOO}}  

Optional parameters:  
- **page** - The relevant pages for a specific citation — the "p." prefix is added automatically
- **pages** - The relevant pages for a specific citation — the "pp." prefix is added automatically

</noinclude>
# ஏ. எசு. கண்ணன்



**ஏ. எசு. கண்ணன்** (*A. S. Kannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பொன்னேரி நகரைச் சேர்ந்தவர். இந்திய பொதுவுடமைக் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொன்னேரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# கோ. இரவிராஜ்



**கோ. இரவிராஜ்** (*G. Raviraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் கல்பாளையம் பகுதியினைச் சேர்ந்தவர். இளங்கலைப் பட்டம் பெற்ற இரவிராஜ் பாட்டாளி மக்கள் கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருத்தணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  
## தேர்தல் செயல்பாடு
### 2001
# விஸ்மயாதும்பத்து


***விஸ்மயாதும்பத்து*** (*Vismayathumbathu*) என்பது 2004 ஆம் ஆண்டு மலையாள மொழியில் வெளியான உளவியல் அதிரடித் திரைப்படமாகும். இப்படத்தை பாசில் எழுதி, இயக்கி, தயாரித்தும் இருந்தார். இதில் மோகன்லால், முகேஷ் மற்றும் நயன்தாரா ஆகியோர் நடித்துள்ளனர். மோகன்லால் ஆறாவது புலன் கொண்ட ஸ்ரீகுமாராக நடிக்கிறார். நயன்தாரா ஸ்ரீகுமாருடன் தொடர்பு கொள்ளும் அலைந்து திரியும் ஆவியாக நடிக்கிறார். இஃப் ஒன்லி இட் வேர் ட்ரூ (If Only It Were True) என்ற மார்க் லெவி எழுதிய பிரஞ்சு புதினத்தை அடிப்படையாகக் கொண்டு இந்த படம் உருவாக்கப்பட்டுள்ளது. இது 2005 ஆம் ஆண்டு வெளியான ஜஸ்ட் லைக் ஹெவன் என்ற அமெரிக்க திரைப்படத்தையும் தழுவி எடுக்கப்பட்டது.  

## கதைச் சுருக்கம்
கண்ணுக்குத் தெரியாத ஒரு சக்தியால் ஈர்க்கப்பட்ட ஸ்ரீகுமார், தனது பள்ளிக் கால நண்பரான கோவிந்தன் குட்டியை சந்திக்கிறார். அங்கு அவர் ரீட்டா மேத்யூஸ் என்ற பாலியல் தொழில் செய்பவராக தவறாக நினைக்கிறார். சிறிது காலத்திற்கு முன்பு காணாமல் போன ஒரு மருத்துவக் கல்லூரி மாணவியின் ஆவி அவள் என்பதை பின்னர் கண்டுபிடிக்கிறார். ஸ்ரீகுமார் மட்டுமே அவளைப் பார்க்க முடிகிறது. ஆரம்பத்தில், அவரது நண்பர்கள் அவரது நடவடிக்கையால் பயப்படுகிறார்கள். ஆனால் மெதுவாக அவரை நம்பத் தொடங்குகிறார்கள். இறுதியாக, காணாமல் போன சிறுமியின் பின்னணியில் உள்ள மர்மத்தை ஸ்ரீகுமார் அவிழ்க்க , அவருக்கு உதவியாக ஆவி மற்றும் அவரது நண்பர்கள் ஒத்துழைக்கிறார்கள்.  

## வரவேற்பு
கலவையான நேர்மறையான விமர்சனங்களைப் பெற்ற போதிலும் படம் திரையரங்க வசூலில் தோல்வியடைந்தது.  

## ஒலிப்பதிவு
படத்திற்கு ஔசெப்பச்சன் இசையமைக்க கைதப்பிராம் தாமோதரன் நம்பூதிரி பாடல் வரிகளை எழுதினார்.  

## மறு உருவாக்கம்
படம் வெற்றி பெற்றால் தமிழில் மறு உருவாக்கம் செய்ய பாசில் திட்டமிட்டிருந்தார். இந்தப் படம் அதிகாரப்பூர்வமற்ற முறையில் தமிழில் ஆவி குமார் (2015) என்ற பெயரில் கே. காண்டீபன் என்ற் இயக்குநரால் மறு ஆக்கம் செய்யப்பட்டது.
# எசு. எம். சியவுத்தீன்

**எசு. எம். சியவுத்தீன்** (*S. M. Ziauddin*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். தெலுங்கு தேசம் கட்சியைச் சேர்ந்த இவர் ஆந்திரப் பிரதேச சட்டமன்றத்தின் குண்டூர் கிழக்கு சட்டமன்றத் தொகுதியிலிருந்து தேர்ந்தெடுக்கப்பட்டு சட்டமன்ற உறுப்பினராகவும் இருந்தார். சமீபத்தில் ஒய்.எசு.ஆர் காங்கிரசு கட்சியில் சேர்ந்தார். தற்போது, ​​அரசாங்கத்தின் ஆலோசகராக (சிறுபான்மையினர் நலத்துறை, ஆந்திரப் பிரதேசம்) பணியாற்றி வருகிறார்.  

1994 ஆம் ஆண்டு தெலுங்கு தேசம் கட்சியின் சார்பாக குண்டூர்-1 தொகுதியில் (தற்போது குண்டூர் கிழக்கு சட்டமன்றத் தொகுதி) போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் முகமது இயானியை விட 26795 வாக்குகள் பெரும்பான்மையில் வெற்றி பெற்றார். 1999 ஆம் ஆண்டு தேர்தலில் தெலுங்கு தேசம் கட்சியின் சார்பாக மீண்டும் போட்டியிட்டு, தனது அருகிலுள்ள போட்டியாளரான காங்கிரசு கட்சி வேட்பாளர் முகமது இயானியை விட 6097 வாக்குகள் பெரும்பான்மையில் வெற்றி பெற்று இரண்டாவது முறையாக சட்டமன்ற உறுப்பினராக வெற்றி பெற்றார். தெலுங்கு தேசம் கட்சியின் சார்பாக 2004 தேர்தலில் போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் சேக் சுபானியிடம் 35964 வாக்குகள் வித்தியாசத்தில் தோல்வியடைந்தார். 2009 தொகுதி மறுபகிர்வின் விளைவாக குண்டூர்-1 தொகுதியிலிருந்து குண்டூர் கிழக்கு சட்டமன்றத் தொகுதி உருவாக்கப்பட்டது.  

இவரது மூத்த சகோதரர் எசு. எம். இலால்சன் பாசா முன்னாள் நாடாளுமன்ற உறுப்பினர் ஆவார், அவர் 2013 ஆம் ஆண்டு ஒரு சாலை விபத்தில் இறந்தார். குண்டூரில் உள்ள சின்னா கோபுரத்தை லால் சன் பாசாவுடன் சேர்ந்து எசு. எம். சியவுத்ன் கட்டினார்.
# அவசரல ராமராவு



**அவசரல ராமராவு** (*Avasarala Rama Rao*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சன சங்க கட்சியைச் சேர்ந்த இவர் இராசுட்டிரிய சுயம்சேவாக் சங்கம் என்றழைக்கப்பட்ட தேசியத் தொண்டர் அணியின் தலைவராக இருந்தார். தேசியத் தொண்டர் அணி தீவிர வலதுசாரி இந்துத்துவா துணை இராணுவ அமைப்பாகும். இவர் ஆந்திரப் பிரதேசத்தின் சட்டமன்ற உறுப்பினராக இருந்தார். 1976 ஆம் ஆண்டில் இறந்தார்.
# சத்ய தியோ சிங்



**சத்ய தியோ சிங்** (*Satya Deo Singh*) இந்தியாவின் உத்தரப் பிரதேச மாநிலத்தைச் சேர்ந்த ஓர் அரசியல்வாதியாவார். 1945 ஆம் ஆண்டு பிப்ரவரி மாதம் 27 ஆம் தேதியன்று இவர் பிறந்தார். பாரதிய சனதா கட்சியைச் சேர்ந்த உறுப்பினராக இவர் அரசியலில் இயங்கினார்.  

## தனிப்பட்ட வாழ்க்கை
சரோச்சு ராணி என்ற பெண்ணை சத்ய தியோ சிங் திருமணம் செய்து கொண்டார். இத்தம்பதியருக்கு இரண்டு மகன்கள் மற்றும் மூன்று மகள்கள் உள்ளனர். இளைய மகன் வைபவ் சிங், பாரதிய சனதா யுவ மோர்ச்சா பிரிவின் தேசியப் பொதுச் செயலாளராக உள்ளார்.  

## தொழில்
சத்ய தியோ சிங் தனது அரசியல் வாழ்க்கையை சனசங்கில் தொடங்கினார். முதன்முதலில் 1977 ஆம் ஆண்டில் மக்களவைக்கு தேர்ந்தெடுக்கப்பட்டார். சனசங்கம் பாரதிய சனதா கட்சியாக மாறியதால், 1980 ஆம் ஆண்டில் பாரதிய சனதா யுவ மோர்ச்சாவின் தேசியத் தலைவரானார். 1991 மற்றும் 1996 ஆம் ஆண்டுகளில் மீண்டும் மக்களவைக்குத் தேர்ந்தெடுக்கப்பட்டார்.  

## இறப்பு
இந்தியாவில் கோவிட்-19 தொற்றுநோய் பரவியபோது மாரடைப்பு மற்றும் கோவிட்-19 காரணமாக சத்ய தியோ சிங் இறந்தார்.
# பயானா சட்டமன்றத் தொகுதி


**பயானா சட்டமன்றத் தொகுதி** *(Bayana Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பரத்பூர் மாவட்டத்தில் அமைந்துள்ளது. பயானா, பரத்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியல் சாதியை சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | கிரிராச் பிரசாத் | இந்திய தேசிய காங்கிரசு</br> |  |
| 1977 | முகத் பிகாரி லால் | ஜனதா கட்சி |  |
| 1980 | செகன் சிங் | இந்திய தேசிய காங்கிரசு (இ) |  |
| 1985 | பிரிசேந்திர சிங் | rowspan=2 | இந்திய தேசிய காங்கிரசு</br> |
| 1990 | சாலிக் ராம் நேதா |  |  |
| 1993 | பிரிச் ராச் சிங் | ஜனதா தளம் |  |
| 1998 | பிரிசேந்திர சிங் சூபா | இந்திய தேசிய காங்கிரசு</br> |  |
| 2003 | அதர் சிங் பதானா | rowspan=3 | பாரதிய ஜனதா கட்சி</br> |
| 2008 | கியர்சா ராம் |  |  |
| 2013 | பச்சு சிங் |  |  |
| 2018 | அமர் சிங் | இந்திய தேசிய காங்கிரசு</br> |  |
| 2023 | இரிது பனாவத் | சுயேச்சை |  |

## தேர்தல் முடிவுகள்
### 2023
# மனோகர் லால் சோந்தி


**மனோகர் லால் சோந்தி** (*Manohar Lal Sondhi*) என்பவர் இந்தியாவைச் சேர்ந்த ஓர் அரசியல்வாதியாவார். இந்தியாவின் மக்களவையில் உறுப்பினராக இருந்தார். 1967 ஆம் ஆண்டு முதல் 1971 ஆம் ஆண்டு வரை 4 ஆவது மக்களவையில் புது தில்லி தொகுதியைப் பிரதிநிதித்துவப்படுத்தினார். பாரதிய சன சங்கத்தின் வேட்பாளராகத் தேர்ந்தெடுக்கப்பட்டார். பஞ்சாப் பல்கலைக்கழகம் (எம்.ஏ. எல்.எல்.பி), இலண்டன் பொருளாதாரப் பள்ளி, ஆக்சுபோர்டு பாலியோல் கல்லூரி மற்றும் பிராகாவில் (செக்கோசுலோவாக்கியா) சார்லசு பல்கலைக்கழகம் ஆகியவற்றில் கல்வி பயின்றார்.  

இவருக்கும் பால்ராச்சு மதோக்கிற்கும் சனசங்கம் மற்றும் பாரதிய சனதா கட்சி தலைமையுடன் பல ஆண்டுகளாக பல கருத்து வேறுபாடுகள் இருந்தன. ஆனால் வாச்பாயின் தேசிய சனநாயக கூட்டணி அரசாங்கம் எம்.எல். சோந்தியை இந்திய சமூக அறிவியல் ஆராய்ச்சிக் குழுவின் தலைவராக நியமித்தது.
# திரிபுர சுந்தரி கோயில்


**திரிபுரசுந்தரி கோயில்** (*Tripura Sundari Temple*) இந்து சமயத்தின் சாக்தம் பிரிவின் முக்கியத் தெய்வமான திரிபுரசுந்தரிக்கு அர்ப்பணிக்கப்பட்ட கோயில் ஆகும். இக்கோயில் 51 சக்தி பீடங்களில் ஒன்றாகும். இக்கோயில் இந்தியாவின் திரிபுரா மாநிலத்தின் கோமதி மாவட்டத்தில் உள்ள உதய்ப்பூர் அருகே திரிபுராவின் தலைநகரான அகர்தலாவிற்கு தென்கிழக்கே 55 கிலோமீட்டர் தொலைவில் உள்ளது. இக்கோயிலை 1501ஆம் ஆண்டில் நிறுவியவர் திரிபுரா *மகாராஜா தான்ய மாணிக்கியா* ஆவார்.  
## புனரமைப்பு
இக்கோயிலின் புனரமைப்பு திருப்பணிகள் முடிவடைந்து, 22 செப்டம் 2025 அன்று இந்தியப் பிரதமர் நரேந்திர மோடி இக்கோயிலுக்குச் சென்று வழிபட்டார்.  

## விழாக்கள்
லலிதா ஜெயந்தி (மகர பௌர்ணமி), லலிதா பஞ்சமி, நவராத்திரி ஆகும்.
# சீட்லா சகாய்



**சீட்லா சகாய்** (*Sheetla Sahai*) என்பவர் இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியில் ஒரு தலைவராகவும் இருந்தார். மத்தியப் பிரதேசத்தின் சட்டமன்றத்தில் உறுப்பினராகவும் மத்தியப் பிரதேச அரசாங்க அமைச்சரவையில் ஓர் அமைச்சராகவும் இருந்தார். மத்தியப் பிரதேச சட்டமன்றத்தில் குவாலியர் சட்டமன்றத் தொகுதியை பிரதிநிதித்துவப்படுத்தினார். 2011 ஆம் ஆண்டில் இவர் இறந்தார். 1967 ஆம் ஆண்டில் முதல் முறையாக சட்டமன்ற உறுப்பினராகத் தேர்ந்தெடுக்கப்பட்டார். ஓர் எதிர்க்கட்சித் தலைவராகவும், அமைச்சரவையில் ஓர் அமைச்சராகவும் பணியாற்றினார். சுகாதாரம், வீட்டுவசதி, பொது தொடர்பு, போக்குவரத்து, சிறை, நீர்ப்பாசனம், நர்மதா பள்ளத்தாக்கு மேம்பாடு ஆகிய துறைகளை நிர்வகித்தார்.  

அர்ச்சனா சிறீவசுத்தவா, அல்கா பிரதான் மற்றும் அச்சலா சகாய் என்று இவருக்கு மூன்று மகள்கள் உள்ளனர். மறைந்த கே.என்.பிரதானின் மகன் வினோத் பிரதான் என்பவரை அல்கா மணந்தார். கே. என். பிரதான், மத்தியப் பிரதேசத்தைச் சேர்ந்த முக்கிய காங்கிரசு தலைவர் ஆவார். மத்தியப் பிரதேசத்தின் போபால் நாடாளுமன்றத் தொகுதியை பிரதிநிதித்துவப்படுத்தும் எட்டாவது மக்களவையின் முன்னாள் உறுப்பினரும் ஆவார். 1969 ஆம் ஆண்டு முதல் 1972 ஆம் ஆண்டு வரை மத்தியப் பிரதேச அரசாங்கத்தில் அமைச்சராகவும் பணியாற்றினார்.
# லவ் பக்



**லவ்பக்** (*lovebug*), பறக்கு புச்சி இனத்தைச் சேர்ந்தது. இப்பூச்சிகளில் ஆண்-பெண் பூச்சிகள் கலவி (இனச்சேர்க்கை) முறைக்காக நன்கறியப்படுகிறது. இப்பூச்சிகளை *தேனிலவுப் பூச்சிகள்* மற்றும் *இரட்டைத்தலை பூச்சிகள்* என்றும் அழைப்பர். கலவியின் போது இப்பூச்சிகள் தங்களின் வால் பகுதிகளை ஒன்றுடன் ஒன்றுடன் சேர்த்து வைத்திருக்கும், இரண்டின் தலைப்புறம் எதிர் எதிர் திசையில் இருக்கும். கலவி நேரம் பல நேரம் நீடிக்கும், மேலும் கலவியில் ஈடுபட்டுக் கொண்டே பலநாட்களாக பறக்கும் திறன் கொண்டது. இப்பூச்சி இனங்கள் நடு அமெரிக்கா மற்றும் ஐக்கிய அமரிக்காவின் தென்கிழக்கு பகுதிகளில், குறிப்பாக மெக்சிகோ வளைகுடா பகுதிகளில் அதிகம் காணப்படுகிறது. இப்பூச்சி இனங்களால் மனிதர்களுக்கோ அல்லது பிற விலங்குகளுக்கோ எத்தீமையும் இல்லை.  

1940ஆம் ஆண்டில் லூசியானாவில் லவ்பக் பூச்சிகள் குறித்து முதலில் விளக்கியவர் டி. எல்மோ ஹார்டி ஆவார்.
# திரிபுர சுந்தரி கோயில், நேபாளம்



**திரிபுர சுந்தரி கோயில்** (*Tripura Sundari Temple*) (நேபாளி மொழி |त्रिपुरा सुन्दरी मन्दिर), நேபாளம் நாட்டின் தூர மேற்கு மாநிலத்தின், பைத்தடி மாவட்டத்தில் உள்ள தசரத்சந்த் நகராட்சியின் கோதாலபானியில் அமைந்துள்ளது. இது நேபாளத்தில் திரிபுரசுந்தரி அம்மனுக்கு அமைந்த 7 கோயில்களில் ஒன்றாகும். இக்கோயில் அம்மனை நேபாளிகள் மற்றும் இந்தியர்களும் வழிபடுகின்றனர்.  
## விழாக்கள்
- மகர சங்கராந்தி
- நவராத்திரி நோன்பு
- கௌரி விரதம்
## இதனையும் காண்க
- திரிபுர சுந்தரி கோயில், திரிபுரா, இந்தியா
# தாக்கூர் பிரசாத்து



**தாக்கூர் பிரசாத்து** (*Thakur Prasad*) என்பவர் இந்தியாவைச் சேர்ந்த ஓர் அரசியல்வாதியாவார். பீகார் மாநிலம் பாட்னா உயர் நீதிமன்றத்தின் ஒரு மூத்த வழக்கறிஞராக இருந்தார். பாரதிய சன சங்கத்தின் நிறுவன உறுப்பினர்களில் ஒருவரான இவர், அதன் மாநிலத் தலைவராக 10 ஆண்டுகள் பணியாற்றினார். பீகார் மாநில அமைச்சரவையில் தொழில்துறை அமைச்சராகவும், 1977 ஆம் ஆண்டு கற்பூரி தாக்கூர் அமைச்சரவையில் ஓர் அமைச்சராகவும் இருந்தார்.  

## வாழ்க்கைக் குறிப்பு
தற்போதைய இந்திய சட்ட அமைச்சரான ரவிசங்கர் பிரசாத் மற்றும் நியூசு 24 (இந்தியா) செய்தித்தாளின் தலைமை ஆசிரியர் அனுராதா பிரசாத் ஆகியோரின் தந்தையாக அறியப்படுகிறார்.  

## தொழில்
தாக்கூர் பிரசாத் 1977 ஆம் ஆண்டு முதல் 1980 ஆம் ஆண்டு வரை பாட்னா மேற்கு சட்டமன்றத் தொகுதியிலிருந்து தேர்ந்தெடுக்கப்பட்டு பீகார் சட்டமன்ற உறுப்பினராக இருந்தார்.
# யாதவேந்திர தத் தூபே


**யாதவேந்திர தத் தூபே** (*Yadavendra Dutt Dubey*) என்பவர் இந்தியாவைச் சேர்ந்த ஓர் அரசியல்வாதியாவார். 1918 ஆம் ஆண்டு திசம்பர் மாதம் 7 ஆம் தேதியன்று இவர் பிறந்தார். உத்தரப் பிரதேச மாநிலம் இயாவுன்பூர் சட்டமன்றத் தொகுதியில் சட்டமன்ற உறுப்பினராக இருந்தார். இயாவுன்பூரின் 11 ஆவது மகாராசா (1944-1971) என்றும் அறியப்படுகிறார். 1942 ஆம் ஆண்டு முதல் இந்து தேசியவாத அமைப்பான இராசுட்ரிய சுயம்சேவக் சங்கத்தின் உறுப்பினராக இருந்து வாரணாசி பிரிவுக்கான இயக்குனர் ஆகவும் ஆனார். பாரதிய சன சங்கத்தின் பிரதிநிதியாக இயாவுன்பூரிலிருந்து 6 ஆவது (1977) மற்றும் 9 ஆவது (1989) மக்களவைக்கு தேர்ந்தெடுக்கப்பட்டார். 17 ஆண்டுகள் உத்தரபிரதேச சட்டமன்ற உறுப்பினராக இருந்த இவர் 1962 ஆம் ஆண்டு முதல் 1964 ஆம் ஆண்டு வரை அதன் எதிர்க்கட்சித் தலைவராகப் பணியாற்றினார்.
# மக்கன் பேடா

**மக்கன் பேடா** (*Makkan Peda*), தமிழ்நாட்டின் இராணிப்பேட்டை மாவட்டம், ஆற்காடு நகரத்தில் சில நூற்றாண்டுகளாக தயாரிக்கப்படும் புகழ்பெற்ற இனிப்பு பண்டம் ஆகும். இதனை ஆற்காடு நகரத்தில் பாரம்பரியமாக தயாரிக்கப்படுவதால் **ஆற்காடு மக்கன் பேடா** என்றும் அழைப்பர். மக்கன் பேடா முதலில் ஆற்காடு நவாப் அரண்மனை விருந்திற்காக தயாரிக்கப்பட்டது. பின்னர் திண்பண்டம் தயாரிப்பாளர்கள் மக்கன் பேடாவை தயாரித்து பொதுமக்களுக்கு விற்பனை செய்தனர். தற்போது மக்கன் பேடா தமிழகம் மட்டுமல்லாது வெளி மாநிலங்களிலும், வெளிநாடுகளிலும் பிரபலமடைந்துள்ளது..இந்த மக்கன் பேடா சாப்பிடுவது உடல் குளிர்ச்சிக்காகவும், முகம் பொலிவு பெறவும் உதவும் என்று கூறப்படுகிறது, மேலும் இது உடல் எடையை அதிகரிக்கவும் வழிவகுக்கும்.  
## செய்முறை
பாதாம், அத்திப்பழம், ஜாதிக்காய், ஏலக்காய் வெள்ளரி விதை, முந்திரி, அக்ரூட், முள் முந்திரி, உலர் திராட்சை, சார பருப்பு போன்ற உலர்ந்த பழங்கள் மற்றும் கொட்டை வகைகளை சிறுசிறு துகள்களாக நறுக்கி ஒன்றாகக் கலந்து மக்கன் பேடாவுக்குள் வைத்துத் தயாரிப்பதால் இதன் சுவையை மேலும் மெருகேற்றப்படுகிறது..  

மைதா மாவு, கோவா ஆகியவற்றை தயிரில் பதமாகப் பிசைந்து, பின் இடித்த உலர் பழங்கள் மற்றும் கொட்டை வகைகளை அதனுள் வைத்து உருண்டை பிடிக்கப்படுகிறது. பின் இந்த உருண்டைகள் தங்க நிறமாகும் வரை எண்ணெயில் பொரிக்கப்படுகிறது..பொறித்து எடுத்த உருண்டைகளை சர்க்கரை அல்லது தேன் பாகில் 10 மணி நேரம் ஊறவைத்து மக்கன் பேடா தயாரிக்கப்படுகிறது. இந்த மக்கன் பேடாவை வெளியே பார்க்கும் போது கல் போன்று சற்று கடினமாக இருந்தாலும் உள்ளே மென்மையாக இருக்கும்.
# முத்தப்பா ராய்



**முத்தப்பா ராய்** (*Muthappa Rai*) என்பவர் இந்தியாவின் கர்நாடக மாநிலத்தின் தலைநகரம் பெங்களுரில் வசித்த ஒரு நிழல் உலக தலைவர் ஆவார். நெட்டல முத்தப்ப ராய் தெர்லா என்ற இயற் பெயராலும் அறியப்படுகிறார். தொழிலதிபர், கொடையாளர் மற்றும் சமூக ஆர்வலர் என பன்முகம் கொண்டவராகவும் திகழ்ந்தார். ரேகா என்ற பெண்ணை திருமணம் செய்து கொண்டார். இவர்களுக்கு இரண்டு மகன்கள் உள்ளனர். இவரது மனைவி ரேகா 2013 ஆம் ஆண்டில் சிங்கப்பூரின் மவுண்ட் எலிசபெத் மருத்துவமனையில் இறந்தார். 2011 ஆம் ஆண்டில் வெளியான துளு திரைப்படமான காஞ்சிலா பாலேவில் முத்தப்பா ராய் தோன்றினார்.  

விசயா வங்கியில் எழுத்தராக தனது வாழ்க்கையைத் தொடங்கிய முத்தப்பா, 1980 ஆம் ஆண்டுகளில் நிழல் உலகத்தின் தாக்குதலில் இருந்து தனது வணிகம், மதுக்கடை மற்றும் உணவகத்தைப் பாதுகாக்க தற்செயலாக பெங்களூருவில் குற்ற வாழ்க்கைக்குத் திரும்பியதாகக் கூறினார். கர்நாடக மக்களின் வாழ்க்கைத் தரத்தை மேம்படுத்துவதை நோக்கமாகக் கொண்ட ஓர் இலாப நோக்கற்ற அமைப்பான செயா கர்நாடகா என்ற அமைப்பை நிறுவினார்.  
## குற்றச் செயல்பாடுகள்
1980 ஆம் ஆண்டுகளின் பிற்பகுதியில், முத்தப்பா ராய் பெங்களூருவின் நிழல் உலகத்துடன் தொடர்பு கொண்டார். 1990 ஆம் ஆண்டு பட்டப்பகலில் அப்போதைய பெங்களூரு நிழல் உலகத் தலைவராக இருந்த எம்.பி. செயராசைக் கொன்று ஒரே இரவில் பரபரப்பை ஏற்படுத்தினார். அந்தக் கொலை இவரை ஒரு மாஃபியா தலைவனாக உயர்த்தியது. இதன் பிறகு அவர் இயல்பு வாழ்க்கைக்கு திரும்பிப் வரவே இல்லை.  

இந்திய தண்டனைச் சட்டத்தின் பிரிவுகள் 302 (கொலை) மற்றும் 120B (சதித்திட்டம்), ஆயுதச் சட்டம் மற்றும் வெடிபொருள் சட்டம் ஆகியவற்றின் கீழ் எட்டு வழக்குகளில் கர்நாடக காவல்துறை முத்தப்பா ராய் மீது கைது வாரண்டுகளைப் பிறப்பித்திருந்தது. பெங்களூரில் உள்ள ஒரு முக்கிய சொத்து தொடர்பான தகராறைத் தொடர்ந்து, 2001 ஆம் ஆண்டு சனவரி மாதத்தில் மும்பையைச் சேர்ந்த கூலிப்படையினரால் நிலம் மனை வணிக முதலாளி சுப்பராசூ கொலை செய்யப்பட்டார்.  

2002 ஆம் ஆண்டில், மத்திய புலனாய்வுப் பிரிவு, ஆராய்ச்சி மற்றும் பகுப்பாய்வுப் பிரிவு, புலனாய்வுப் பிரிவு மற்றும் கர்நாடக காவல்துறையினரால் இவர் விசாரிக்கப்பட்டார். மிரட்டிப் பணம் பறித்தல், சொத்து மேம்பாட்டாளர்களுக்கு உதவுதல், முக்கிய இடங்களில் நிலத்தை கையகப்படுத்துதல் மற்றும் தாவூத் இப்ராகிமுடனான தொடர்புகள் மூலம் கர்நாடகாவில் உள்ள வணிக நிறுவனங்களிடமிருந்து 'பாதுகாப்புப் பணத்தை' சேகரித்தல் போன்ற குற்றச் செயல்களில் இவரது தொழில் வாழ்க்கை குறித்து கணிசமான தகவல்கள் இல்லாததால், பின்னர் விடுவிக்கப்பட்டார்.  

## சமூகத்தில்
முத்தப்பா ராயின் வாழ்க்கையை மையமாகக் கொண்ட முத்தப்பா ராய் என்ற வாழ்க்கை வரலாற்றுப் படத்தை இராம் கோபால் வர்மா எழுதி இயக்க திட்டமிட்டார். மங்களூர், பெங்களூரு, மும்பை, துபாய் மற்றும் இலண்டன் ஆகிய இடங்களில் படமாக்கப்படும் என்றும் அறிவித்தார்.
# சி. சண்முகம்



**சி. சண்முகம்** (*S. Shanmugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் போரூர் நகரைச் சேர்ந்தவர். பாட்டாளி மக்கள் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# பற்சிப்பி

**பற்சிப்பிகள்** (*Denticles*) என்பவை பற்களின் மேற்பரப்பில் காணப்படும் சிறிய செதில்போன்ற படிமங்களைக் குறிக்கும். இரம்பப்பல் விளிம்பமைப்புகள் என்ற பெயராலும் இவற்றை அழைக்கலாம். இவை பற்களில் சிறிய புடைப்புகள் போல பற்களுக்கு ரம்பம் போன்ற விளிம்பைக் கொடுக்கின்றன. தொல்லுயிரியலில் பற்சிப்பிகளின் அளவு மற்றும் அடர்த்தி (ஓர் அலகு தூரத்திற்கு பற்சிப்பிகள்) போன்ற பற்சிப்பி பண்புகள் புதைபடிவ பற்களை, குறிப்பாக டைனோசர்களின் பற்களை விவரிக்கின்றன மற்றும் வகைப்படுத்துகின்றன. உடும்புகள், சுறாக்கள் மற்றும் பாலூட்டிகளின் பற்களிலும் பற்சிப்பிகள் உள்ளன. நத்தை போன்ற மென்மையான உடல்களைக் கொண்ட முதுகெலும்பற்ற விலங்குகளில் காணப்படும் நாக்கரம் ஒத்த சொற்களை விவரிக்கவும் இந்த சொல் பயன்படுத்தப்படுகிறது.  

## படக் காட்சியகம்
# பட்டாம்பி - 50



**பட்டாம்பி - 50** *(PTB 50), வேளாண் பெயர்; **காஞ்சனா** (Kanchana), முன்மொழிவு எண்; (IET 13636)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1993 ஆம் ஆண்டு வெளியிட்ட இந்த நெல் இரகமானது பொதுவாக **காஞ்சனா** எனும் வேளாண் பெயரில் அழைக்கப்படுகிறது.  

## பின்னணி
குறுகிய கால அளவில் அறுவடைக்குத் தயாராகும் இந்த நெல் வகை, 105 - 110 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீளமானதாகவும் தடித்தும் சிவப்பு நிறத்துடனும் காணப்படுகிறது. சதுப்புநிலம் மற்றும் குட்டநாடு பகுதிகளுக்கு ஏற்றது. குலைநோய், தண்டு துளைப்பான் மற்றும் பித்தப்பை பூச்சிகளுக்கு எதிர்ப்புத் திறன் கொண்ட இது, அனைத்து பருவங்களுக்கும் ஏற்றது என கூறப்படுகிறது.
# ஐரோப்பிய ஆய்வுகள்

**ஐரோப்பிய ஆய்வுகள்** (*European studies*) பல கல்லூரிகளிலும் பல்கலைக்கழகங்களிலும் வழங்கப்படும் ஓர் ஆய்வுத் துறையாகும். மேற்கத்திய நாகரிகத்தின் வரலாறு மற்றும் மேற்கத்திய கலாச்சாரத்தின் பரிணாமம், ஆகியவற்றுடன் ஐரோப்பிய ஒருங்கிணைப்பின் தற்போதைய முன்னேற்றங்கள் ஆகியவற்றில் இப்பிரிவு கவனம் செலுத்துகிறது.  

சில பாடத்திட்டங்கள் ஐரோப்பிய ஒன்றியத்தின் முன்னேற்றங்களை மையமாகக் கொண்ட சமூக அறிவியல் அல்லது பொது நிர்வாகப் பாடத்திட்டத்தை வழங்குகின்றன. இந்த பாடத்திட்டங்கள் பொதுவாக அரசியல் அறிவியல், ஐரோப்பிய ஒன்றிய பொதுக் கொள்கை, ஐரோப்பிய வரலாறு, ஐரோப்பிய சட்டம், பொருளாதாரம் மற்றும் சமூகவியல் ஆகியவற்றின் கலவையை உள்ளடக்கியுள்ளன. ஐரோப்பிய கலாச்சாரம், ஐரோப்பிய இலக்கியம் மற்றும் ஐரோப்பிய மொழிகள் போன்ற தலைப்புகள் உட்பட பிற பல்கலைக்கழகங்கள் இந்த பிரிவை பரந்த அளவில் அணுகுகின்றன. ஐரோப்பிய ஒன்றியத்தின் ஆய்வில் கவனம் செலுத்தும் இத்தகையத் திட்டங்கள், பெரும்பாலும் தேசிய தலைப்புகளையும் (ஒப்பீட்டுக் கண்ணோட்டத்தில்) உள்ளடக்குகின்றன.  

இந்தப் பாடம் மனிதநேயம் மற்றும் சமூக அறிவியலை ஒருங்கிணைக்கிறது. ஐரோப்பிய ஆய்வுகளில் ஈடுபடும் துறைகள் பின்வருமாறு:  

ஐரோப்பிய ஆய்வுத் துறைகள் மற்ற இடங்களை விட ஐரோப்பாவில் அதிகம் காணப்பட்டாலும், அவை வட அமெரிக்கா, ஆசியா மற்றும் ஆத்திரேலியா உள்ளிட்ட பிற இடங்களிலும் உள்ளன.  

## ஐரோப்பிய ஆய்வுகள் சங்கங்கள்
- சமகால ஐரோப்பிய ஆய்வுகளுக்கான பல்கலைக்கழகச் சங்கம்
- ஐரோப்பிய ஒன்றிய ஆய்வுகள் சங்கம்
- ஐரோப்பிய ஒருங்கிணைப்பு குறித்த பணிக்குழு
# செராஸ்–காஜாங் விரைவுச்சாலை


**செராஸ்–காஜாங் விரைவுச்சாலை** (மலாய்; Lebuhraya Cheras–Kajang; ஆங்கிலம்: *Cheras–Kajang Expressway*; சீனம்: 蕉赖—加影大道 என்பது தீபகற்ப மலேசியா கிள்ளான் பள்ளத்தாக்கு பகுதியில் 11.5 கிலோமீட்டர் (7.1 மைல்) கட்டுப்படுத்தப்பட்ட விரைவுச்சாலையாகும். இந்த விரைவுச்சாலை கோலாலம்பூர்–சிலாங்கூர் எல்லையில் உள்ள செராஸ் புறநகர்ப் பகுதிக்கும் சிலாங்கூரில் உள்ள காஜாங் நகருக்கும் இடையில் செல்கிறது.  

இந்த விரைவுச்சாலை, காஜாங் மற்றும் செராஸ் நகரங்களுக்கு இடையிலான ஒரு பெரிய சாலை விரிவாக்கத்தின் ஒரு பகுதியாகும். விரைவுச்சாலையின் கட்டுமானம் 1998-ஆம் ஆண்டின் பிற்பகுதியில் முடிவடைந்தது. RM 275 மில்லியன் செலவில் கட்டப்பட்ட இந்த விரைவுச்சாலை 15 சனவரி 1999 அன்று செயல்படத் தொடங்கியது.  

## பொது
மலேசியாவின் முதல் எட்டு வழி இரட்டைச் சாலைகளில் செராஸ்-காஜாங் விரைவுச்சாலை ஒன்றாகும். இந்த விரைவுச் சாலையில் ஓர் ஓய்வுப் பகுதி; ஒரு சேவைப் பகுதி; மற்றும் ஒன்பது சந்திப்புப் பகுதிகள் உள்ளன. இணைக்கப்பட்ட பகுதிகளின் போக்குவரத்தில், இந்த விரைவுச் சாலை கணிசமான அளவிற்குப் போக்குவரத்தைப் பெற்றுள்ளது.  

### சுங்கக் கட்டணங்கள்
பத்து 9 மற்றும் பத்து 11 சுங்கச் சாவடிகளில், விரைவான பரிவர்த்தனையை எளிதாக்கும் முயற்சியின் ஒரு பகுதியாக, சனவரி 13, 2016 முதல், செராஸ்-காஜாங் விரைவுச் சாலையில் உள்ள இரண்டு சுங்கச் சாவடிகளின் அனைத்து பரிவர்த்தனைகளும் தொட்டு செல் அட்டைகள் அல்லது திறன் அட்டைகள் *(SmartTAG)* எனும் மின்னணு முறையில் நடத்தப்படுகின்றன.  

*(அக்டோபர் 15, 2015 முதல்)*  
| பிரிவு | வாகனங்களின் வகை | கட்டணம்
(மலேசிய ரிங்கிட் (RM)) |  |  |
| --- | --- | --- | --- | --- |
| **0** | விசையுந்துகள் | இலவசம் |  |  |
| **1** | தனியார் ஊர்திகள்
<small>(2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து மற்றும் பேருந்து தவிர)</small> | **1.30** |  |  |
| **2** | கூடு உந்துகள் மற்றும் பிற சிறிய சரக்கு வாகனங்கள்
<small>(2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர))</small> | **2.60** |  |  |
| **3** | பெரிய சுமையுந்துகள்
<small>(3 அல்லது அதற்கு மேற்பட்ட அச்சுகளைக் கொண்ட வாகனங்கள் (பேருந்து தவிர))</small> |  |  |  |
| **4** | வாடகை உந்துகள் | **0.70** |  |  |
| **5** | பேருந்துகள் | **1.00** | **0.90** | } |
# கரிபியன் பறவைகள்

**கரிபியன் பறவைகள்** (*BirdsCaribbean*) என்பது கரிபியன் பிராந்தியத்தில் உள்ள மிகப்பெரிய பறவைகள் பாதுகாப்பு அமைப்பாகும். முன்னதாக இது கரிபியன் பறவைகள் பாதுகாப்பு மற்றும் ஆய்வு சங்கம் என்ற பெயரால் அழைக்கப்பட்டது. இப்பறவையியல் அமைப்பு இலாப நோக்கற்ற ஓர் அமைப்பாகும். 1988 ஆம் ஆண்டில் நிறுவப்பட்ட இந்த அமைப்பு, கல்வி, ஆராய்ச்சி, பாதுகாப்பு நடவடிக்கை மற்றும் திறன் மேம்பாடு மூலம் கரீபியன் தீவுகளில் உள்ள பறவைகள் மற்றும் அவற்றின் வாழ்விடங்களைப் பாதுகாக்க பாடுபடுகிறது. இது பகாமாசு மற்றும் பெர்முடா மற்றும் கரீபியன் படுகையில் உள்ள தீவுகள் உட்பட கரிபியன் பிராந்தியத்தில் அமைந்துள்ள மிகப்பெரிய பறவை பாதுகாப்பு அமைப்பாகும்.  

கரிபியன் பறவைகள் நிறுவனம், ஆங்கிலம், பிரஞ்சு மற்றும் எசுப்பானியம் ஆகிய மொழிகளில் பறவையியல் கட்டுரைகளை வெளியிடும் கரீபியன் பறவையியல் செய்தி இதழ் (முன்னர் எல் பிட்டிர்) என்ற அறிவியல் வெளியீட்டை வெளியிடுகிறது.  

## கரிபியன் வட்டார பறவை விழா
ஆண்டுதோறும் நடைபெறும் கரிபியன் வட்டார பறவை விழா, பிராந்தியத்தின் தனித்துவமான பறவை வாழ்க்கை குறித்த விழிப்புணர்வையும் பாராட்டையும் அதிகரிக்க முயற்சிக்கிறது. . கரிபியன் பறவைகள் அமைப்பு 20 ஆண்டுகளாக இந்த விழாவை நடத்தி வருகிறது. ஒரு மாத கால கொண்டாட்டத்தில் பூமி தினம் (ஏப்ரல் 22) தொடங்கி, பன்னாட்டு பல்லுயிர் தினம் (மே 22) வரை இருபதுக்கும் மேற்பட்ட நாடுகளில் கரிபியன் அளவிலான நடவடிக்கைகள் இடம்பெறுகின்றன. இந்த நிகழ்வு கரிபியனில் மட்டுமே காணப்படும் 171 பறவை இனங்களைக் கொண்டாடுகிறது. அவை உள்ளூர் பறவைகள் என்று அழைக்கப்படுகின்றன. மிகவும் வெற்றிகரமான இந்த திட்டம் ஒவ்வொரு ஆண்டும் 100,000 எண்ணிக்கைக்கும் மேற்பட்ட பங்கேற்பாளர்கள் மற்றும் தன்னார்வலர்களை ஈர்க்கிறது.
# சைர்டோடாக்டைலசு அட்லரி



**சைர்டோடாக்டைலசு அட்லரி** (*Cyrtodactylus adleri*) என்பது இந்தியாவிலேயே உள்ள மரப்பல்லி சிற்றினமாகும். இது ஜிகோனிடே குடும்பத்தினைச் சேர்ந்த ஒரு சிற்றினமாகும். இது தெற்காசியாவில் காணப்படுகிறது.  

## பெயரிடல்
அட்லரி என்ற சிற்றினப் பெயர், அமெரிக்க ஊர்வனவியலாளர் கிரெய்க் அட்லரின் நினைவாக (1940 இல் பிறந்தார்) இடப்பட்டது.  

## புவியியல் வரம்பு
*சை. அட்லெரி* இந்தியாவின் நிக்கோபார் தீவுகளில் காணப்படுகிறது. இதன் உடல் நீளம் 7 செ.மீ. வரை இருக்கும். இது மரங்களில் வாழும் இரவாடுதல் விலங்காகும்.
# ஒட்டி ஓரா மீன்பிடிக்க ஓடத்தில் போற மச்சான்

"**ஒட்டி ஓரா மீன்பிடிக்க ஓடத்தில் போற மச்சான்**" என்ற பாடலானது 2004ம் ஆண்டு வெளிவந்த "*கடற்கரும்புலிகள் பாகம் - 08*" எனும் ஒலிப்பேழையில் இடம்பெற்ற ஓர் சோடிப்பாடலாகும். கவிஞர் நாவண்ணன் எழுதிய இப்பாடலுக்கு இசைவாணர் கண்ணனின் இசையில் மணிமொழி, வசீகரன் ஆகியோர் இணைந்து பாடியவர்கள். இப்பாடலின் காட்சிப்படுத்தல் 2004ம் ஆண்டு நிதர்சனம் ஒளிவீச்சு கதிர் 107 இல் இடம்பெற்றது. இக்காட்சிப்படுத்தலில் இசைப்பிரியா, ஜெயம் மற்றும் கள்ளப்பாடு மக்களும் தோன்றியவர்கள்.  

## முழுப் பாடல்
<blockquote>  
பல்லவி</br></br>  
கட்டுமரம் மேலே ஏறிக்</br>  
கடலில் போற மச்சான்</br>  
காலத்தால் அழியாத கதைகள்</br>  
உண்டா கடலினிலே</br>  
:::ஒட்டி ஓரா மீன்பிடிக்க</br>  
:::ஓடத்தில் போற மச்சான்</br>  
:::ஒண்டிரண்டு சந்தேகம்</br>  
:::உன்னைக் கேட்பேன் மச்சான்</br></br>  
சந்தனமேனிக்காரி</br>  
சாந்துப்பொட்டு நெத்திக்காரி</br>  
சந்தேகம் என்ன சொல்லு</br>  
சத்தியமாய்த் தீர்த்துவைப்பேன்</br>  
:::கந்தகத்தைச் சுமந்த வண்டி</br>  
:::கரும்புலிகள் ஆளும் கடலின்</br>  
:::விந்தைகளைச் சொல்லி விடத்தான்</br>  
:::விரும்புதடி என் மனசு</br></br>  
சரணம்</br></br>  
ஆழக்கடலின் மீனினங்கள்</br>  
என்ன சொல்லுது மச்சான் - நம்முடன்</br>  
வாழப்புகுந்த கரும்புலிகள்</br>  
பெயரைச் சொல்லுது மச்சி</br>  
வெள்ளிகள் போல் துள்ளிப் பாயும்</br>  
காரணம் தான் என்ன - மகிழ்வாய்த்</br>  
துள்ளித் துள்ளிப் பாடுகிறார்</br>  
தோரணம் தான் என்ன</br></br>  
கரும்புலிகள் வெடிக்கும் போது</br>  
கலக்கமே இல்லையா - அவர்கள்</br>  
தரும் உறுதி கண்ட பின்னும்</br>  
தயக்கம் என்னம்மா</br>  
அங்கம் சிதைத்திடும் அவர்களுக்கு</br>  
வலிப்பதில்லையா - தம்</br>  
செங்குருதி புனலில் ஆடிச்</br>  
சிரிப்பார் அல்லவா</br></br>  
கரியபுலிக்கு உலகில் வாழ</br>  
விருப்பமே இல்லையா - நமக்கே</br>  
உரிய மண்ணை மீட்பதுதான்</br>  
உசத்தி அல்லவா</br>  
நமது நாட்டை நரிகள் ஆளப்</br>  
புலிகள் தாங்குமா - கடலில்</br>  
விரிசுடராய் எழுந்திடும் தமிழர்</br>  
உணர்வு தூங்குமா</br>  
</blockquote>
# பிரதர்லெஸ் நைட்


***பிரதர்லெஸ் நைட்*** (*Brotherless Night*) என்பது இலங்கை உள்நாட்டுப் போரை பின்னணியாக கொண்டு வி. வி. கணேசானந்தன் 2023 ஆம் ஆண்டு எழுதிய புதினமாகும். இது 16 வயது சசியை மையமாகக் கொண்டது. அவள் ஒரு மருத்துவராக வேண்டும் என்று கனவு காண்கிறாள். அதே நேரத்தில் அவரது சகோதரர்களும், காதலரும் விடுதலைப் புலிகள் இயக்கத்தில் சேருகின்றனர். இது 2024 இல் புனைகதைக்கான பெண்கள் பரிசைப் பெற்றது.  

## கதைக்களம்
16 வயது சசிகலா குலேந்திரன், தன் பெற்றோர் மற்றும் நிரஞ்சன், தயாளன், சீலன் அரன் ஆகிய நான்கு சகோதரர்களுடன் யாழ்ப்பாணத்தில் வசிக்கிறார். தன் தாத்தாவைப் போலவே தானும் ஒரு மருத்துவராக வேண்டும் என்று கனவு காண்கிறாள். மேலும் தன் பால்ய தோழனான கே மீது காதல் உணர்வை வளர்த்துக் கொள்கிறாள். கொழும்பில் உள்ள தன் பாட்டி வீட்டில் ஏ-லெவல்ஸ் படித்துக் கொண்டிருக்கும் போது, தமிழர்களுக்கு எதிராக சிங்களர்களால் நடத்தபட்ட கறுப்பு யூலை கலவரத்தில் தன் அண்ணன நிரஞ்சன் கொல்லப்படுவதைக் காண்கிறாள். இது அவளது எஞ்சிய இரண்டு சகோதரர்களும் கேவும் விடுதலைப் புலிகள் இயக்கதில் சேரக் காரணமாகிறது. இலங்கை உள்நாட்டுப் போரின்போது மருத்துவம் படிக்கும் சசி விசுவாசம், கடமை, நல்ல மனிதராக இருப்பதன் பொருள் என்ன என்பது பற்றிய கடினமான கேள்விகளை எதிர்கொள்கிறாள்.  

## கதாபாத்திரங்கள்

- சசிகலா குலேந்திரன்
- கே, சசி காதல் கொண்ட நண்பர்
- சசியின் அண்ணன் நிரஞ்சன்.
- தயாளன், சசியின் சகோதரர்
- சீலன், சசியின் சகோதரர்
- அரன், சசியின் சகோதரனும் குடும்பத்தின் கடைசி பிள்ளையும்.
- அம்மா, சசியின் அம்மா
- அப்பா, சசியின் தந்தை
- அஞ்சலி பிரேமச்சந்திரன், சசியின் உடற்கூறியல் பேராசிரியர்
- செல்வி, சசியின் தோழி
- ஹஸ்னா சசியின் தோழி
- பாவானி, சசியின் தோழி
- ஜோசி, சசியின் தோழி, அவளுடைய காதலன் ஒரு விடுதலைப் புலி.
# பூட்டான் தேசிய அருங்காட்சியகம்



**பூட்டான் தேசிய அருங்காட்சியகம்** (*National Museum of Bhutan*) என்பது மேற்கு பூட்டானில் உள்ள பரோ நகரில் அமைந்துள்ள ஒரு பண்பாட்டு அருங்காட்சியகமாகும்.  

## வரலாறு
1968 ஆம் ஆண்டு, பூட்டானின் மூன்றாவது பரம்பரை மன்னரான மன்னர் இயிக்மே தோர்ச்சி வாங்சக்கின் கட்டளையின் கீழ், புத்த மடாலயம் இரின்பங் டிசோங்கிற்கு மேலே புதுப்பிக்கப்பட்ட பண்டைய டா டிசோங் கட்டிடத்தில் நிறுவப்பட்டது. வெண்கல சிலைகள் மற்றும் ஓவியங்களின் தலைசிறந்த படைப்புகள் உட்பட, பூட்டானிய கலையின் சில சிறந்த மாதிரிகளை வைக்க தேவையான உள்கட்டமைப்பு உருவாக்கப்பட்டது. விரிவான சேகரிப்புகளை வைக்க பொருத்தமான காட்சியகங்கள் கட்டப்பட்டன. கலைப் படைப்புகள் அறிவியல் முறைகளில் நேர்த்தியாகக் காட்சிப்படுத்தப்பட்டன.  

இன்று, பூட்டான் தேசிய அருங்காட்சியகத்தில் 3,000 எண்ணிக்கைக்கும் மேற்பட்ட பூட்டானிய கலைப் படைப்புகள் உள்ளன. இவை 1,500 ஆண்டுகளுக்கும் மேலான பூட்டானின் கலாச்சார பாரம்பரியத்தை உள்ளடக்கியவையாகும். பல்வேறு படைப்பு மரபுகள் மற்றும் துறைகளின் வளமான இருப்புக்கள், கடந்த காலத்தையும் நிகழ்காலத்தையும் குறிப்பிடத்தக்க வகையில் கலந்துள்ளன. இவை உள்ளூர் மற்றும் வெளிநாட்டு பார்வையாளர்களுக்கு ஒரு முக்கிய ஈர்ப்பாகும்.  

பூட்டானில் அருங்காட்சியக இயக்கத்தின் தோற்றம், கி.பி 7 ஆம் நூற்றாண்டில் திபெத்தின் 33 ஆவது பௌத்த மன்னர் சாங்ட்சன் காம்போவால் பரோ கிச்சு லகாங் மற்றும் பும்தாங் இயம்பே லகாங் ஆகிய புத்த கோயில்களின் கட்டுமானத்துடன் தொடங்கி மடங்கள் மற்றும் கோயில்களை நிறுவுவதில் இருந்து அறியப்படுகிறது.  

## கட்டடக்கலை
பூட்டான் தேசிய அருங்காட்சியகத்தைக் கொண்ட வரலாற்றுச் சிறப்புமிக்க பரோ தா திசோங் கட்டடம், 1649 ஆம் ஆண்டில் பரோ பள்ளத்தாக்கின் முதல் ஆளுநரால் கட்டப்பட்டது. பொன்லோப் டென்சின் திருக்ட்ரா 2ஆவது திருக் தேசி (பூட்டானின் தற்காலிகத் தலைவர்) ஆனார். 1656 ஆம் ஆண்டு முதல் 1658 ஆம் ஆண்டு வரை நாட்டை ஆட்சி செய்தார். இவர் இயப்த்ருங் நகாவாங் நம்கியேலின் ஒன்றுவிட்ட சகோதரரும் ஆவார்.  

டா திசோங் 1651 ஆம் ஆண்டு கட்டி முடிக்கப்பட்டு, திபெத்திய படையெடுப்புகளுக்கு ஒரு புறக்காவல் நிலையமாகவும், கண்காணிப்பு கோபுரமாகவும் செயல்பட்டது.
# சைர்டோடாக்டைலசு அகர்வாலி



**சைர்டோடாக்டைலசு அகர்வாலி** (*Cyrtodactylus agarwali*) என்பது இந்தியாவிலேயே உள்ள மரப்பல்லி சிற்றினமாகும். இது ஜிகோனிடே குடும்பத்தினைச் சேர்ந்த ஒரு சிற்றினமாகும். இது இந்தியாவில் மட்டுமே காணப்படும் அகணிய உயிரி. *சை. அகர்வாகி* மாதிரியினங்கள் இந்தியாவின் மேகாலயா மாநிலத்தின் தெற்கு காரோ மலைகள் மாவட்டத்தில் உள்ள சிஜு கிராமத்தில் சேகரிக்கப்பட்டது. இந்திய ஊர்வனவியலாளர் இசான் அகர்வால் நினைவாகச் இச்சிற்றினத்திற்கு பெயரிடப்பட்டது.
# ஊமைப்பெண்ணின் உரியாடாப்பையன்



**ஊமைப்பெண்ணின் உரியாடாப்பையன்** (*Oomappenninu Uriyadappayyan*) என்பது இயக்குநர் வினயன் இயத்தில் 2002 வெளியான மலையாள மொழி காதல் நகைச்சுவைத் திரைப்படமாகும். இப்படத்தை கலூர் டென்னிஸ் எழுதி, ஷீரடி சாய் கிரியேஷன்ஸ் பதாகையின் கீழ் பி. கே. ஆர். பிள்ளை தயாரித்துள்ளார். இதில் ஜெயசூர்யா கதாநாயகனாக அறிமுகமானர். சிறந்த நடிகைக்கான ஆசியாநெட் திரைப்பட விருதை வென்ற காவ்யா மாதவன் மற்றும் இந்திரஜித் சுகுமாரன் ஆகியோருடன் இணைந்து நடிக்த்திருந்தனர்.  

## இசையமைப்பு
மோகன் சித்தாரா இசையமைத்த இந்தப் படத்துக்கு யூசுபாலி கேச்சேரி மற்றும் வினயன் ஆகியோர் பாடல் வரிகளை எழுதியுள்ளனர். சூர்யா சினி ஆடியோஸ், புளூமூன் ஆடியோஸ் மற்றும் ரஃபா இன்டர்நேஷனல் ஆகியவை இசைத் தட்டுகளை விநியோகித்தன.  

இந்த படம் திரையரங்கத்தில் வணிக ரீதியாக வெற்றி பெற்றது .  

## மறு ஆக்கங்கள்
ஜெயசூர்யா மற்றும் காவ்யா மாதவன் இருவரும் என் மன வானில் என்ற பெயரில் தமிழ் மறு உறுவாக்கத்தில் தங்கள் பாத்திரங்களை மீண்டும் செய்தனர். மேலும் இவர்கள் கன்னட மறு உருவாக்கத்திலும் நடித்தனர்.
# விகாரமகாதேவி பூங்கா



**விகாரமகாதேவி பூங்கா** (*Viharamahadevi Park*) என்பது இலங்கையின் கொழும்பு நகரத்தில் உள்ள மிகப் பழமையான மற்றும் மிகப்பெரிய பூங்காவாகும். முன்னதாக விக்டோரியா பூங்கா என்ற பெயரில் அழைக்கப்பட்டது. இலங்கையின் காலனித்துவ கால நகர மண்டபத்திற்கு முன்னால் கொழும்பில் உள்ள கறுவாத் தோட்டத்தில் ஒரு பொதுப் பூங்காவாக இது அமைந்துள்ளது. பிரித்தானிய காலனித்துவ நிர்வாகத்தால் இப்பூங்கா உருவாக்கப்பட்டது. முதலில் விக்டோரியா ராணியின் நினைவாக "விக்டோரியா பூங்கா" என்று பெயரிடப்பட்டு அழைக்கப்பட்டு வந்தது. ஆனால் 1958 ஆம் ஆண்டு சூலை மாதம் 18 ஆம் தேதி முதல் துட்டுகமுனுவின் தாயார் ராணி விகாரமகாதேவியின் பெயரால் அழைக்கப்பட்டு வருகிறது.  

இரண்டாம் உலகப் போரின் போது, ​​விக்டோரியா பூங்காவை தளமாகக் கொண்ட ஆத்திரேலிய 17 ஆவது படைப்பிரிவுடன் பிரித்தானிய இராணுவம் பூங்காவை ஆக்கிரமித்தது. போருக்குப் பிறகு பூங்கா மீட்டெடுக்கப்பட்டு 1951 ஆம் ஆண்டில் பொதுமக்களுக்கு திறக்கப்பட்டது.  

விகாரமகாதேவி பூங்காவில் ஒரு துடுப்பாட்ட விளையாட்டரங்கம் இருந்தது. இங்கு 1927 மற்றும் 1995ஆம் ஆண்டுகளுக்கு இடையில் முதல் தர துடுப்பாட்ட போட்டிகள் நடத்தப்பட்டன. இலங்கை 1927 ஆம் ஆண்டில் இங்கு சுற்றுப்பயணம் மேற்கொண்ட இங்கிலாந்து அணிக்கு எதிராகவும், 1935 ஆம் ஆண்டில் ஆத்திரேலிய அணிக்கு எதிராகவும் விளையாடியது.  

இந்தப் பூங்காவில், முதலில் இருந்த விக்டோரியா மகாராணியின் சிலைக்குப் பதிலாக ஒரு பெரிய புத்தர் சிலையும் தொடர்ச்சியாக நீர் வரும் நீரூற்றுகளும் அமைக்கப்பட்டுள்ளன. ஒரு சிறு மிருகக்காட்சிசாலை, குழந்தைகள் விளையாட்டுப் பகுதி மற்றும் ஒரு தாரை பயிற்சி விமானம் ஆகியவைவும் இங்குள்ளன. பூங்காவில் அமெரிக்க மசுகோவி வாத்துகள் உள்ளன. அவை செயற்கை ஏரியில் நீந்தி அதன் அருகிலுள்ள புல்லில் நடக்கின்றன.  

கொழும்பு நகரத்தில் உள்ள ஒரே பெரிய அளவிலான பொது பூங்கா விகாரமகாதேவி பூங்கா ஆகும், கொழும்பு நகராட்சி மன்றம் இப்பூங்காவை பராமரிக்கிறது. இதன் மேற்கு முனையில் கொழும்பு செனோடாஃப் போர் நினைவுச்சின்னமும் கொழும்பு பொது நூலகமும் உள்ளன. விகாரமகாதேவி பூங்கா திறந்தவெளி அரங்கம் இசை நிகழ்ச்சிகள் மற்றும் பொது நிகழ்வுகளுக்கான இடமாகவும் திகழ்கிறது.
# விக்டோரியா பூங்கா



**விக்டோரியா பூங்கா** (*Victoria Park*) என்பது இலங்கையின் நுவரெலியா அஞ்சல் நிலையத்திற்கு அருகில் அமைந்துள்ள பூங்காவாகும்.  

ஆரம்பத்தில் இந்த பூங்கா அக்கலா தாவரவியல் பூங்காவின் ஆராய்ச்சித் துறையாக இருந்தது. 1897 ஆம் ஆண்டு விக்டோரியா மகாராணியின் வைர விழாவை நினைவுகூரும் வகையில் இந்தப் பூங்கா முறையாகப் பெயரிடப்பட்டது. இலங்கைக்கு வருகை தந்த செருமன் இளவரசி ஒருவர் தனது முதல் மரமான ஓக் மரத்தை நட்டதன் மூலம் இந்தப் பூங்கா நிறுவப்பட்டது. நானு ஓயா ஓடை பூங்கா வழியாகச் சென்று, பல சிறிய ஏரிகளை உருவாக்குகிறது. பூங்காவில் பல அரிய பறவை இனங்களைக் காணலாம். பூங்காவின் மறுமுனையில் ஒரு சிறிய குழந்தைகள் விளையாட்டு மைதானமும் சவாரி செய்யக்கூடிய வகையிலான தொடருந்து பாதையும் உள்ளன.
# பக்சாரா


**பக்சாரா** (*Baksara*) என்பது இந்தியாவின் உத்தரப் பிரதேச மாநிலத்திலுள்ள காசீப்பூர் மாவட்டத்தில் இருக்கும் ஒரு கிராமம் ஆகும். பக்சாரா கிராமம் கம்சாரா பதான்களால் நிறுவப்பட்டது, ஆனால் பின்னர் அவர்களில் பெரும்பாலோர் பக்சாராவிலிருந்து கோரசாரா மற்றும் மணியா கிராமங்களுக்கு குடிபெயர்ந்தனர்.  

## மக்கள் தொகை வரலாறு
# சுங்கை பீசி-உலு கிள்ளான் உயர்மட்ட விரைவுச்சாலை


**சுங்கை பீசி-உலு கிள்ளான் உயர்மட்ட விரைவுச்சாலை** &nbsp;(மலாய்; *Lebuhraya Bertingkat Sungai Besi–Ulu Klang;* ஆங்கிலம்: *Sungai Besi–Ulu Klang Elevated Expressway* **(SUKE)** என்பது மலேசியாவின் கோலாலம்பூர் மற்றும் சிலாங்கூர் பகுதிகளில் இயங்கும் 24.4 கி.மீ. மூன்று வழி நெடுஞ்சாலை ஆகும். இந்த நெடுஞ்சாலை இரட்டை வழித்தடங்களைக் கொண்டது.  

சுங்கை பீசி மற்றும் உலு கிள்ளான் நகர்ப் பகுதிகளுக்கு இடையே தற்போதுள்ள கோலாலம்பூர் மத்திய வளைய சாலை 2-க்கு மேல் இந்த விரைவுச்சாலை இயங்குகிறது. இதனால் இப்பகுதியின் போக்குவரத்து நெரிசல் வெகுவாகக் குறைக்க முடிகிறது.  

## பாதை விளக்கம்
இந்த விரைவுச்சாலை வடக்கில் சிலாங்கூர் உலு கிள்ளான் பகுதியில் தொடங்கி, கோலாலம்பூர் மத்திய வட்டச் சாலை 2-க்கு *(Kuala Lumpur Middle Ring Road 2)* மேலே அம்பாங் வரை செல்கிறது. பின்னர் இந்த விரைவுச்சாலை அம்பாங் ஜெயா வழியாக தென்கிழக்கே திருப்பி செராஸ் மற்றும் ஆலாம் டமாய் வழியாக தென்மேற்கே திரும்புகிறது. இறுதியாக மேற்கு நோக்கி திரும்பி மத்திய வட்டச் சாலை 2-ஐ *(Middle Ring Road 2)* மீண்டும் சந்தித்து சுங்கை பீசியில் முடிவடைகிறது. பின்னர் அங்கு சா ஆலாம் விரைவுச்சாலையில் *Shah Alam Expressway* தொடர்கிறது.  

## வரலாறு
இந்த விரைவுச்சாலை உலு கிள்ளான், அம்பாங், பான்டான் இண்டா, செராஸ், பண்டார் துன் ரசாக் மற்றும் பண்டார் தாசேக் செலாத்தான் ஆகிய இடங்களில்; கோலாலம்பூர் மத்திய வட்டச் சாலை 2 வழியாக ஏற்படும் போக்குவரத்து நெரிசலைக் குறைக்கிறது.  

போக்குவரத்து நெரிசலைக் குறைக்கும் வகையில் ஒரு விரைவுச் சாலை கட்டப்பட வேண்டும் என்று புரோலிண்டாஸ் நிறுவனம் (Prolintas) முன்மொழிந்தது. இந்தத் திட்டத்திற்கு 2015-ஆம் ஆண்டு மலேசிய வரவு செல்வு நிதியில் இருந்து RM 5.3 பில்லியன் ஒதுக்கப்பட்டது. உலு கிள்ளானில் இருந்து காஜாங் நகருக்கு மாற்றுப் பாதையாக இந்த விரைவுச் சாலை தற்போது செயல்படுகிறது.  

## கூறுபாடுகள்
- உயர்மட்ட சுங்கச்சாவடிகள்.
- பெரும்பாலான நெடுஞ்சாலைகள் உயர்த்தப்பட்டவை
- மலேசியாவில் சுருள் சாய்வுப் பாதையைக் கொண்ட முதல் சாலை.
- தாசிக் தம்பகானில் ஓய்வு மற்றும் சேவை பகுதிகள்

### சுங்க கட்டணங்கள்
அம்பாங், புக்கிட் தெராத்தாய் மற்றும் ஆலாம் டாமாய் சுங்கச் சாவடிகளில், விரைவான பரிவர்த்தனையை எளிதாக்கும் முயற்சியின் ஒரு பகுதியாக, அக்டோபர் 15, 2022 முதல், அனைத்து கட்டணப் பரிவர்த்தனைகளும் தொட்டு செல் *(Touch 'n Go)* அட்டைகள் அல்லது திறன் அட்டைகள் *(SmartTAG)* எனும் மின்னணு முறையில் நடத்தப்படுகின்றன.  

### சுங்கக் கட்டணங்கள்
இந்த விரைவுச் சாலையின் மூன்று சுங்கச் சாவடிகள் (அம்பாங், புக்கிட் தெராத்தாய் மற்றும் ஆலாம் டாமாய்) உள்ளன, ஒவ்வொன்றும் ஒரே கட்டணத்தை வசூலிக்கின்றன.  

*(அக்டோபர் 15, 2015 முதல்)*  
| கட்டணம்
(RM) |  |  |  |
| --- | --- | --- | --- |
| **0** | விசையுந்துகள் | இலவசம் |  |
| **1** | 2 அச்சுகள் மற்றும் 3 அல்லது 4 சக்கரங்கள் கொண்ட வாகனங்கள் (வாடகை உந்து தவிர) | RM 2.30 |  |
| **2** | 2 அச்சுகள் மற்றும் 6 சக்கரங்கள் கொண்ட வாகனங்கள் (பேருந்து தவிர | RM 4.60 |  |
| **3** | 3 அல்லது அதற்கு மேற்பட்ட அச்சுகளைக் கொண்ட வாகனங்கள் | RM 6.90 |  |
| **4** | வாடகை உந்துகள் | RM 1.20 |  |
| **5** | பேருந்துகள் | RM 2.30 | } |
# கால்சியம் ஐதராக்சிகுளோரைடு



**கால்சியம் ஐதராக்சிகுளோரைடு** (*Calcium hydroxychloride*) என்பது Ca(OH)Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் குளோரைடு ஐதராக்சைடு என்ற பெயராலும் இது அழைக்கப்படுகிறது. இச்சேர்மத்தில் கால்சியம் நேர்மின் அயனிகளும் (Ca<sup>2+</sup>), குளோரைடு (Cl<sup>−</sup>), ஐதராக்சைடு (<sup>−</sup>OH) சேர்ந்துள்ளன. வெள்ளை நிறத்தில் திடப்பொருளாகக் காணப்படும் இச்சேர்மம், கால்சியம் ஐதராக்சைடுடன் ஐதரசன் குளோரைடு வினைபுரிவதன் மூலம் உருவாகிறது. எக்சுஸ்-கதிர் படிகவியலின் படி, இது புரூசைட்டு (மெக்னீசியம் ஐதராக்சைடு Mg(OH)<sub>2</sub>) சேர்மத்துடன் தொடர்புடைய அடுக்கு கட்டமைப்பை ஏற்றுக்கொள்கிறது.  

கால்சியம் ஐதராக்சிகுளோரைடு சில நேரங்களில் கால்சியம் ஐப்போகுளோரைட்டுடன் ஒப்பிடப்பட்டு குழப்பமடைகிறது. கால்சியம் ஐதராக்சிகுளோரைடு என்பது இரட்டை உப்பாகும். இது கால்சியம் நேர்மின் அயனிகள் Ca<sup>2+</sup> மற்றும் இரண்டு வகையான எதிர்மின் அயனிகளான குளோரைடு Cl<sup>−</sup> மற்றும் ஐதராக்சைடு <sup>−</sup>OH ஆகியவற்றைக் கொண்டுள்ளது. அதே நேரத்தில் கால்சியம் ஐப்போகுளோரைட்டு நேர்மின் அயனிகள் Ca<sup>2+</sup> மற்றும் ஒரே ஒரு வகையான எதிர்மின் அயனியான ஐப்போகுளோரைட்டு <sup>−</sup>OCl எதிர்மின் அயனி ஆகியவற்றை மட்டும் கொண்டுள்ளது.  

கால்சியம் குளோரைடை பனிநீக்கும் முகவராகப் பயன்படுத்துவதன் விளைவாக கருங்காரை சாலைகள் மற்றும் பாலங்களில் கால்சியம் ஐதராக்சி குளோரைடை உருவாகலாம். சீமைக்காரை நீரேற்றப் பொருட்களில் உள்ள கால்சியம் ஐதராக்சைடுடன் கால்சியம் குளோரைடு வினைபுரிந்து, கான்கிரீட் தொழில்நுட்ப வல்லுநர்களால் காக்சி என்றழைக்கப்படும் கால்சியம் ஆக்சிகுளோரைடு உருவாகி ஒரு தீங்கு விளைவிக்கும் விரிவடையும் கட்டத்தை உருவாக்குகிறது. படிகமயமாக்கல் அழுத்தம் மற்றும் காக்சி உப்பு விரிவாக்கத்தால் கற்காரையில் தூண்டப்படும் அழுத்தம் கற்காரையின் வலிமையைக் கணிசமாகக் குறைக்கும்.
# கொருத்தோடு



**கொருத்தோடு** (*Koruthodu*) என்பது இந்தியாவின் கேரள மாநிலம் கோட்டயம் மாவட்டத்தில் உள்ள காஞ்சிரப்பள்ளி தாலுக்காவில் உள்ள ஒரு கிராமம் ஆகும். இது முண்டகாயத்திலிருந்து சபரிமலை கோவிலுடன் கேரளாவை இணைக்கும் நெடுஞ்சாலையில், பத்தனம்திட்டா, கோட்டயம் மற்றும் இடுக்கி மாவட்டங்களின் எல்லையில் கொருத்தோடு கிராமம் உள்ளது. கொருத்தோடில் இருந்து 13 கிலோமீட்டர் தொலைவில் முண்டக்காயம் நகரம் உள்ளது. பம்பாவின் துணை ஆறான அழுதா ஆறு இந்த கிராமத்தின் எல்லை வழியாக ஓடுகிறது. கானமலா, வந்தன்பதால், முண்டக்காயம் மற்றும் பணக்கச்சிரா ஆகியவை அருகிலுள்ள பிற ஊர்களாகும்.  

காபி, மரவள்ளிக்கிழங்கு, வாழை, மிளகு, கோகோ மற்றும் இயற்கை ரப்பர் ஆகியவை கொருத்தோடு கிராமத்தில் விளையும் முக்கிய பயிர்களாகும்.  

## குறிப்பிடத்தக்க தடகள வீரர்கள்
- அஞ்சு பாபி சியார்ச்சு
- சைனி வில்சன்
- இயோசப் ஆபிரகாம்

## அருகிலுள்ள விமான நிலையம்
கொச்சி பன்னாட்டு விமான நிலையம் கொருத்தோடு கிராமத்திற்கு அருகில் உள்ளது.
# மனோகரா ஆறு

**மனோகரா ஆறு** (*Manohara River*) என்பது நேபாள நாட்டில் பாயும் பாக்மதி ஆற்றின் துணை ஆறாகும். காத்மாண்டு பள்ளத்தாக்கின் வடகிழக்கு பகுதியில் உற்பத்தியாகி அனுமந்தே ஆற்றுடன் இது கலக்கிறது. இறுதியாக சங்கமுலில் பாகமதி ஆற்றுடன் இணைகிறது. மனோகரா ஆற்றின் வெள்ளப்பெருக்கு பல சந்தர்ப்பங்களில் குடியிருப்பாளர்களை பாதித்துள்ளது.  

மனோகரா ஆறு வடகிழக்கிலிருந்து தென்மேற்கு வரை 28 கி.மீ நீளமும் 83 சதுர கி.மீ பரப்பளவும் கொண்டுள்ளது. குறுகலாகவும் நேராகவும் மேல்நோக்கி ஓடி பின்னர் அகலமாகவும் கீழ்நோக்கியும் வளைந்து செல்கிறது. வடக்கு மற்றும் கிழக்கு நீர்ப்பிடிப்புப் பகுதிகள் உருமாறிய பாறைகள், கிராணைட்டு மற்றும் பிற கடினமான பாறைகளால் ஆகியுள்ளன. இதனால் சிறந்த வடிகால், அதிக நிவாரணம் மற்றும் அடிக்கடி வடிகால் ஆகிய வசதிகளைக் கொண்டுள்ளன. இதற்கு நேர்மாறாக, மென்மையான ஆற்று-ஏரிப் படிவுகளால் ஆன மேற்கு நீர்ப்பிடிப்புப் பகுதி, கரடுமுரடான வடிகால், குறைந்த நிவாரணம் மற்றும் குறைவான வடிகால் வசதியைக் கொண்டுள்ளது.
# பட்டாம்பி - 49



**பட்டாம்பி - 49** *(PTB 49), வேளாண் பெயர்; **கைரளி** (Kairali), முன்மொழிவு எண்; (IET 12419)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1993 ஆம் ஆண்டு வெளியிட்ட இந்த நெல் இரத்தை பொதுவாக **கைரளி** எனும் வேளாண் பெயரில் அழைக்கப்படுகிறது.  

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 110 - 115 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். குலைநோய், கருகல் நோய், பித்தப்பை பூச்சி மற்றும் இலை சுருட்டுப் பூச்சிக்கு மிதமான எதிர்ப்புத் திறன் கொண்ட இது, மூன்று பருவங்களிலும் பயிரிட ஏற்றது என கூறப்படுகிறது.
# உலு கிள்ளான்



**உலு கிள்ளான்** (ஆங்கிலம்: *Ulu Kelang* அல்லது *Ulu Klang*; மலாய்: *Mukim Ulu Kelang*) என்பது மலேசியா, சிலாங்கூர், கோம்பாக் மாவட்டத்தில் (*Gombak District*) அமைந்துள்ள ஒரு முக்கிம்; மற்றும் ஒரு மாநகர்ப்பகுதி ஆகும். இது அம்பாங் ஜெயா நகராட்சியால் *(Majlis Perbandaran Ampang Jaya)* நிர்வகிக்கப்படும் ஐந்து மாநிலச் சட்டமன்றத் தொகுதிகளில் ஒன்றாகும்.  

## புவியியல்
உலு கிள்ளான் முக்கிம் பகுதி 16.94 சதுர கிலோமீட்டர் பரப்பளவைக் கொண்டுள்ளது. கோலாலம்பூரின் வடகிழக்கில் அமைந்துள்ள இந்தப் பகுதியின் மேற்பரப்பு ஒப்பீட்டளவில் சற்றே உயரமானது. கடல் மட்டத்திலிருந்து 500 மீட்டர் உயரத்தில் உள்ளது; மேலும் இங்குள்ள நிலப்பரப்பானது மேட்டு நிலம், தாழ்நிலம் அல்லது சமச்சீர் அற்ற நிலமாகும்.  

இதன் விளைவாக, உலு கிள்ளான் பகுதி கிள்ளான் ஆற்றுக்கான மழை நீர்ப்பிடிப்புப் பகுதியாக விளங்குகிறது. இப்பகுதியின் உயரமான இடங்களில் புக்கிட் அந்தாராபங்சா, புக்கிட் கெமென்சா மற்றும் புக்கிட் பெலாக்கான் ஆகியவை அடங்கும்.  

### நிலச்சரிவுகள்

இங்குள்ள குன்றுகளும் மலைகளும் சுண்ணாம்புக் கற்களால் ஆனவை. சுண்ணாம்புக் குன்றுகள் உடையக்கூடியவை மற்றும் கனமழையின் போது கரையும் தன்மை கொண்டவை. இதன் விளைவாக கடந்த காலங்களில், இந்த பகுதிகளில் பல நிலச்சரிவுகள் ஏற்பட்டுள்ளன. இவற்றின் காரணமாக; அடுக்குமாடிக் குடியிருப்புகளில் வசித்த மக்களும், மலைப்பகுதியில் உள்ள வீடுகளில் வசித்த மக்களில் சிலரும் தங்களின் இருப்பிடங்களைக் காலி செய்ய வேண்டிய கட்டாயம் ஏற்பட்டுள்ளது.  

1993-ஆம் ஆண்டு ஐலேண்டு கோபுரம் இடிந்து விழுந்த துர்நிகழ்வு ஒரு குறிப்பிடத்தக்க சம்பவமாகும். அதன் பின்னர், பல இடங்களில் கிள்ளான் ஆற்றின் நீரோட்டம் நேராக்கப்பட்டது. இதனால் ஆற்று நீர் வேகமாகப் பாய்த் தொடங்கியது. இதன் காரணமாக சூன் 10, 2007 அன்று கோலாலம்பூர் மாநகரம் பெரிய அளவிலான திடீர் வெள்ளத்தை எதிர்கொண்டது.
# பட்டாம்பி - 48



**பட்டாம்பி - 48** *(PTB 48), வேளாண் பெயர்; **நிலா** (Nila)* எனப்படும் இந்த நெல் வகை, திரிவேணி கோவை - 25 மற்றும் **வெள்ளத்தில் கொலாப்பலா** ஆகிய மூன்று நெல் இரகங்களை இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1992 ஆம் ஆண்டு வெளியிட்ட இந்த நெல் இரத்தை பொதுவாக **நிலா** எனும் வேளாண் பெயரில் அழைக்கப்படுகிறது.  

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 160 - 180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த, சிவப்பு நிறமாகும். ஒளிக்கூர் திறன் பெற்ற இது, குறைந்த உரமிடுதலின் கீழ் அதிக கூலங்களும் மற்றும் கூளங்களும் விளைச்சல் மூலம் உற்பத்தி செய்யும் திறன் கொண்டது.
# ஆப்கானித்தானில் போர் (2001-2021)


ஆப்கானித்தான் நாட்டில் 2001 முதல் 2021 வரை நீடித்த ஒரு ஆயுத மோதலாகும். அமெரிக்காவில் செப்டம்பர் 11, 2001 தாக்குதல்களுக்கு காரணமாக ஆப்கானித்தானை ஆளும் முகம்மது உமர் தலைமையிலான தாலிபான்கள் மற்றும் ஆப்கானிஸ்தானை தளமாகக் கொண்டு இயங்கும் ஒசாமா பின் லேடன் தலைமையிலான அல் காயிதா போராளிகளை ஒழிப்பதற்கு விதமாக அமெரிக்கா தலைமையிலான நேட்டோ படைகள் *ஆபரேஷன் எண்டியூரிங் ஃப்ரீடம்* என்ற பெயரில் ஆப்கானித்தானில் படையெடுப்புடன் தொடங்கியது. நேட்டோ படைளுக்கு வடக்குக் கூட்டணிப் படைகள் உதவியது. காபூல் போன்ற முக்கிய நகரங்களிலிருந்து தாலிபான் படைகளை நேட்டோ படைகள் வெளியேற்றியது.  

இப்போரில் தாலிபான்களின் தலைவரான முகமது உமரின் ஆட்சி கவிக்கப்பட்டது. மூன்று ஆண்டுகளுக்கு பிறகு ஹமித் கர்சாய் தலைமையில் ஆப்கானித்தான் இசுலாமியக் குடியரசு நிறுவப்பட்டது.  

கிராமபுறங்களில் முல்லா உமர் தலைமையிலான தலிபான்கள் மறுசீரமைக்கப்பட்டதுடன், நேட்டோ படைகள் மற்றும் ஆளும் அரசுக்கு எதிராக நாடெங்கும் கிளர்ச்சிகளைத் தொடங்கினர். ஆப்கானித்தானின் பெரும்பகுதிகளை தாலிபான் படையினர் கைப்பற்றினர். 2021ஆம் ஆண்டில் தோகா உடன்படிக்கையின்படி, அமெரிக்க மற்றும் நேட்டோ படைகள் ஆப்கானித்தானை விட்டு வெளியேறியது. தலிபான்கள் ஆப்கானித்தான் இடைக்கால அரசை நிறுவினர். இப்போர் அமெரிக்க இராணுவ வரலாற்றில் மிக நீண்ட போராக இருந்தது. அமெரிக்கா நடத்திய வியட்நாம் போரை விட இப்போர் ஆறு மாதங்கள் கூடுதலாகும்.  

## இறப்புகள் & அகதிகள்
ஒட்டுமொத்தமாக இந்தப் போரில் 46,319 பொதுமக்கள் உட்பட 176,000–212,000+ பேர் கொல்லப்பட்டனர். கூடுதலாக, வடமேற்கு பாகிஸ்தானில் உள்ள கைபர் பக்துன்வா பகுதியில் நடந்த தொடர்புடைய போரில் 66,650 பேர் கொல்லப்பட்டனர். 2001 படையெடுப்பிற்குப் பிறகு 5.7 மில்லியனுக்கும் அதிகமான முன்னாள் அகதிகள் ஆப்கானிஸ்தானுக்குத் திரும்பியிருந்தாலும், 2021 இல் தாலிபான்கள் மீண்டும் ஆட்சிக்கு வந்த நேரத்தில், 2.6 மில்லியன் ஆப்கானியர்கள் அகதிகளாகவே இருந்தனர்.அதே நேரத்தில் மேலும் 4 மில்லியன் பேர் உள்நாட்டில் இடம் பெயர்ந்தனர்.
# சைர்டோடாக்டைலசு அரவிந்தி



**சைர்டோடாக்டைலசு அரவிந்தி** (*Cyrtodactylus aravindi*) தரையில் வாழும் பல்லிச் சிற்றினம் ஆகும். இது இந்தியாவின் மேற்குத் தொடர்ச்சி மலையில் காணப்படும் அகணிய உயிரி. இதற்கு **அரவிந்த் தரைப் பல்லி** என்ற பொதுவான பெயரும் வழங்கப்பட்டுள்ளது.  

## பெயரிடல்
ஊர்வன தொடர்பான ஆராய்ச்சிக்கு ஆதரவளித்ததற்காக இந்தியாவின் பெங்களூரு உள்ள அசோக சுற்றுச்சூழல் அறக்கட்டளையின் மூத்த சக முனைவர் என். ஏ. அரவிந்தின் பெயரால் *சைர்டோடாக்டைலசு அரவிந்தி* பெயரிடப்பட்டது.  

## பரவல்
*சைர்டோடாக்டைலசு அரவிந்தி* தற்போது இந்தியாவின் தென்மேற்குத் தொடர்ச்சி மலையில் உள்ள அகத்தியமலைத் மலைத்தொடரில் 20 கிலோமீட்டர் தொலைவில் உள்ள இரண்டு இடங்களில் மட்டுமே அறியப்படுகிறது.  

## சூழலியல்
*சைர்டோடாக்டைலசு அரவிந்தி* திறந்த புதர் வாழ்விடங்களில் குறைந்த எண்ணிக்கையில் காணப்படுகிறது. ஏற்படுகிறது. ஆனால் அதிக புல், புதர், திறந்த விளிம்புகளுடன் மரங்கள் நிறைந்த பகுதிகளை விரும்புகிறது. *சி.* *அரவிந்தி* வகை இருப்பிடம் மழை மறைவு பிரதேசப் பகுதிகளில் காணப்படுகிறது. மேற்குத் தொடர்ச்சி மலையின் கிழக்கு சரிவுகளில் ஆரல்வாய்மொழி கணவாய்க்கு அருகில் மிக அதிக காற்று வீசுகிறது. *சி. அரவிந்தி* இரவு நேர இனமாகும்.